Μαρία Ασένινα

Η **Μαρία**, βουλγαρ. Мария Асенина (άκμασε 1256-1257) από τον Οίκο των Ασέν γεννήθηκε πριγκίπισσα της Βουλγαρίας και έγινε τσαρίνα της Βουλγαρίας μετά από τον γάμο της με τον Μίτσο της Βουλγαρίας.

## Βιογραφία

Η Μαρία ήταν κόρη του Ιβάν Ασέν Β΄ της Βουλγαρίας (1218-41) και της τρίτης συζύγου του Ειρήνης Αγγελίνας, κόρης του Θεοδώρου ηγεμόνα της Ηπείρου και της Μαρίας Πετραλίφαινας, αδελφής του Ιωάννη κυβερνήτη της Θεσσαλίας. Σαν παιδί του πατέρα της από τον τρίτο του γάμο γεννήθηκε πιθανότατα την περίοδο 1238-1241. Ο Ιβάν Ασέν Β΄ έδωσε στη Βουλγαρία τη μεγαλύτερη επέκτασή της και είχε συμμάχους με επιγαμίες τη Σερβία, την Ήπειρο, την Ουγγαρία και τη Νίκαια. Στις δύο πρώτες τοποθέτησε γαμπρούς του ως ηγεμόνες. Οι πηγές καταγράφουν δύο γαμπρούς του Ιβάν Ασέν Β΄ ως μέλη της αριστοκρατίας της Βουλγαρίας, ο Σεβαστοκράτωρ Πέτρος και ο μελλοντικός αυτοκράτορας Μίτσο Ασέν. Οι δύο αριστοκράτες παντρεύτηκαν τις κόρες του Ιβάν Ασέν Β΄ με την Ειρήνη Κομνηνή αλλά δεν καταγράφονται τα ονόματα των γαμπρών. Ο σύγχρονος Βούλγαρος ιστορικός Βασίλ Ζλατάρσκι χρεώνει την Άννα/Θεοδώρα ως σύζυγο του Πέτρου και την Μαρία ως σύζυγο του Μίτσο Ασέν. Η σύζυγος του Σεβαστοκράτωρ Πέτρου που παραδοσιακά ταυτίζεται με την Άννα/Θεοδώρα αλλά ίσως να ήταν και η Μαρία είχε μια ανώνυμη θυγατέρα που παντρεύτηκε τον Δεσπότη Σισμάν του Βιντίν και ίδρυσε τον κλάδο του Σισμάν της δυναστείας των Ασανιδών. Ο εγγονός της ήταν ο αυτοκράτορας Μιχαήλ Ασέν Γ΄ και ο δισέγγονος της ο αυτοκράτορας Ιβάν Αλεξάνταρ. Από την άλλη η σύζυγος του Μίτσο Ασέν που ταυτίζεται με την Μαρία αλλά ίσως είναι η Άννα/Θεοδώρα ήταν μητέρα του Ιβάν Ασέν Γ΄ και της Κύρα-Μαρίας Ασασίνας, δεύτερης συζύγου του Γεώργιου Τέρτερ Α΄, γενάρχες του Βυζαντινού κλάδου των Ασανιδών.

Ετεροθαλής αδελφός της ήταν ο Καλιμάν Ασέν Α΄ της Βουλγαρίας (1241-46) και αμφιθαλή αδέλφια της ήταν ο Μιχαήλ Ασέν Α΄ της Βουλγαρίας (1246-56) και η Άννα-Τεοντόρα. Τον τελευταίο διαδέχθηκε ο σύζυγος της Μαρίας, ο Μίτσο Ασέν (1256-57) και αυτόν ο Κωνσταντίνος Α΄ Τιχ, γαμπρός της Ελένας, ετεροθαλούς αδελφής της Μαρίας. Ακολούθησε η βασιλεία του γιου της Μαρίας, του Ιβάν Ασέν Γ΄ της Βουλγαρίας (1279-80), και του γαμπρού της Γεωργίου Α΄ Τέρτερ της Βουλγαρίας (1280-92). Τον τελευταίο διαδέχθηκε ο γιος του και ο εγγονός του και έπειτα ο Μιχαήλ Γ΄ Σισμάν της Βουλγαρίας (1323-30), που η μητέρα του ήταν κόρη της Άννας-Θεοδώρας, αμφιθαλούς αδελφής της Μαρίας. Ο Μίτσο έγινε τσάρος ένεκα του γάμου του με τη Μαρία· πρόσθεσε το επώνυμο των Ασέν στο όνομά του και το ίδιο έκανε και ο γιος τους. Ο Μίτσο απεβίωσε το 127/8.

## Οικογένεια

Παντρεύτηκε τον Μίτσο Ασέν της Βουλγαρίας και είχε τέκνα:

*Κύρα-Μαρία Ασένινα άκμασε 1280-1283, παντρεύτηκε τον Γεώργιο Α΄ Τέρτερ της Βουλγαρίας.
*Ιβάν Ασέν Γ΄ 1259/60-1303, τσάρος της Βουλγαρίας. Νυμφεύτηκε την Ειρήνη Παλαιολογίνα, κόρη του Μιχαήλ Η΄ Αυτοκράτορα των Ρωμαίων και είχε τέκνο:
**Ανδρόνικος πρωτοστράτορας του Μωρέως. Νυμφεύτηκε την κόρη του Μιχαήλ Ταρχανειώτη και είχε τέκνα:
***Ειρήνη, παντρεύτηκε τον Ιωάννη ΣΤ΄ Καντακουζηνό Αυτοκράτορα των Ρωμαίων.

## Παραπομπές


## Πηγές
* Burkes Peerage staff (1914). Ruvigny's Titled Nobility of Europe. Burkes Peerage.
* Cawley, Charles (30 January 2011), Bulgaria: Ivan Asen II 1218–1241, Koloman I 1241–1246, Mihail II Asen 1246–1257, Medieval Lands database, Foundation for Medieval Genealogy.
* Fine, John V. A. (1987). The Late Medieval Balkans. Ann Arbo.

Κατηγορία:Οίκος των Ασέν
Κατηγορία:Βουλγάρες πριγκίπισσες